O americancă, Kristen Candelerio, în vârstă de 32 de ani a fost condamnată la închisoare pe viaţă pentru că a plecat în vacanţă la Détroit şi Porto Rico și şi-a lăsat fiica, în vârstă de 16 luni, singură timp de zece zile, în iunie 2023, şi nu va putea fi eliberată condiţionat pentru că fiica sa a murit de foame şi deshidratare, relatează ABC News.
La întoarcerea din vacanţă, femeia, care locuieşte în Ohio, a sunat la salvare, după ce a constatat că fiica sa nu mai respira. Copilul a fost declarat mort.
O autopsie a arătat că fata a murit de foame şi de o deshidratare gravă.
Mama copilului a pledat luna trecută vinovată de crimă în circumstanţe agravante şi de punerea în pericol a vieţii fiicei sale, o "trădare ultimă", potrivit judecătoarei Brendan Sheehan.
Acuzata a fost condamnată la închisoare pe viaţă, fără posibilitatea eliberării condiţionate.
"Most gruesome death imaginable." The judge addressed #KristelCandelario, the Ohio mom who pleaded guilty to abandoning her 16-month-old toddler, Jailyn, to go on vacation. #Candelario was sentenced to life in prison without the possibility of parole.#CourtTV - Is this… pic.twitter.com/NLlNGSW8kT
— Court TV (@CourtTV) March 19, 2024
"Aşa cum nu aţi lăsat-o pe Jailyn să iasă din detenţia sa, aveţi să vă petreceţi restul vieţii într-o celulă, fără libertate", i-a spus judecătoarea.
Diferenţa este că "închisoarea vă va hrăni", a adăugat ea.
Femeia a spus că suferă de depresie şi tulburări mentale şi că se roagă în fiecare zi să fie iertată.
"Simt atât de multă durere în urma pierderii bebeluşului meu, Jailyn. Sunt extrem de rănită de tot ceea ce s-a întâmplat. Nu încerc să-mi justificat faptele, dar nimeni nu ştie cât de mult sufăr şi prin ce trec. Dumnezeu şi fiica mea m-au iertat", a declarat ea.